open-index/open-wikipedia-markdown huggingface dataset:
SEAT Córdoba

**SEAT Córdoba** on SEATin vuosina 1993–2009 valmistama pieni henkilöautomalli, joka esiteltiin alun perin SEAT Ibizan sedan-koriseksi rinnakkaismalliksi. Se korvasi markkinoille tullessaan SEAT Málagan. Auto on nimetty espanjalaisen Córdoban kaupungin mukaan.

## SEAT Córdoba Typ 6K (1993–2002)

Ensimmäisen sukupolven Córdoba esiteltiin Frankfurtin autonäyttelyssä 1993 sedan-versioksi SEAT Ibizalle, joka oli tullut markkinoille aiemmin samana vuonna. Moottorivalikoimassa olivat aluksi 1,6- (75&nbsp;hv), 1,8- (90&nbsp;hv) ja 2,0-litraiset (115&nbsp;hv) bensiinimoottorit sekä dieselit 1,9 D (68&nbsp;hv) ja 1,9 TD (75&nbsp;hv). Vuoden 1994 alussa valikoimaa täydensi 1,8 16V (129&nbsp;hv), myöhemmin samana vuonna myös 1,4-litrainen (60&nbsp;hv).

Syksyllä 1995 1,6-litraisesta tuli tarjolle 100-hevosvoimainen versio. Uutena dieselmoottorina oli 1,9 SDI (64&nbsp;hv).

Vuonna 1996 esiteltiin coupé-korinen Córdoba SX. Myöhemmin samana vuonna mallisto sai pienen kasvojenkohotuksen, johon kuului muun muassa uudenlainen etusäleikkö. Moottoriosastolla 16-venttiilisen 1,8-litraisen korvasi 2,0 16V (150&nbsp;hv) ja uutena dieselmoottorina esiteltiin suorasuihkutteinen 1,9 TDI (90&nbsp;hv), joka vuoden loppuun mennessä korvasi 1,9 D:n. Keväällä 1997 siitä tuli saataville myös 110-hevosvoimainen versio, joka korvasi aiemman 1,9 TD:n. Samaan aikaan esiteltiin 100-hevosvoimainen versio 1,4-litraisesta.

Vuonna 1997 esiteltiin farmarikorinen Córdoba Vario.

Córdoba-mallisto koki perusteellisemman uudistuksen vuonna 1999, jolloin sekä keula- että peräosan ilmettä nykyaikaistettiin. Sisällä kojelauta vaihdettiin uuteen. Joillekin markkinoille pienimmäksi moottoriksi tuli 1,0-litrainen (50&nbsp;hv). Keväällä 2000 esiteltiin lisäksi turboahdettu 1,8-litrainen (155&nbsp;hv), joka oli urheilullisessa Cupra-mallissa.
 

## SEAT Córdoba Typ 6L (2002–2009)

Toisen sukupolven Córdoba esiteltiin Pariisin autonäyttelyssä syyskuussa 2002, ja se oli jälleen Ibizan sedan-versio. Toista sukupolvea ei ollut saatavana muina korimalleina. Auto perustuu samalle pohjalevylle kuin esimerkiksi Volkswagen Polo IV ja Škoda Fabia.

Bensiinimoottorit olivat aluksi 1,4- (75/100&nbsp;hv) ja 2,0-litraiset (115&nbsp;hv), dieselmoottorit puolestaan 1,4 TDI (75&nbsp;hv), 1,9 SDI (64&nbsp;hv) ja 1,9 TDI (100/130&nbsp;hv). Jo vuoden 2003 alussa mallistoa täydensi 1,2-litrainen (64&nbsp;hv) bensiinimoottori.

Keväästä 2005 lähtien 1,4 TDI:n tehovaihtoehdot olivat 70 ja 80 hevosvoimaa ja samaan aikaan 1,9 SDI poistui valikoimasta.

Kesällä 2006 esiteltiin uusi 1,6-litrainen (105&nbsp;hv) bensiinimoottori. 75-hevosvoimainen 1,4-litrainen jäi tarjolle vain automaattivaihteisena ja 100-hevosvoimainen korvattiin 85-hevosvoimaisella versiolla. Lisäksi 1,2-litraisen teho nousi 69 hevosvoimaan. 

## Lähteet

## Aiheesta muualla
Empusa

**Empusa** () on kreikkalaisessa mytologiassa hirviömäinen henkiolento, joka ilmestyi öisin pelottelemaan matkustajia. Sillä oli kyky muuttaa muotoaan ja se saattoi esiintyä kauniina naisena houkutellakseen uhrejaan, mutta sen todellinen hahmo oli groteski: usein kuvataan, että sillä oli yksi pronssinen jalka ja toinen aasinjalka. 
Tosin Aristofanes kertoo toisen jalan olevan kuparia ja toisen lehmän lantaa, kun Dionysos ja Ksanthias kohtasivat empusan matkalla Haadeeseen komediassa *[[Sammakot (Aristofanes)|Sammakot]]*.  

Empusat olivat Hekaten käskyläisiä, ja hän lähetti niitä pelottelemaan matkalaisia ja nukkuvia. Nämä muodonmuuttajat ilmestyivät tällöin muuttaen jatkuvasti hahmoaan, mutta niiden vaarallisuus oli hyvinkin kyseenalaista, koska jatkuvasti pilkkaamalka ja solvaamalla ne sai helposti pakenemaan kirkuen pois. Empusat ravitsivat itseään ihmisverellä ja -lihalla, ja ne yhdistettiin myöhemmin vampyyreihin ja succubus-hahmoihin.

Myöhemmässä perinteessä empusat yhdistyivät laajemmin lamioihin ja mormoihin, jotka olivat samankaltaisia verenhimoisia henkiä tai demoneita.

## Lähteet
Ogün Samast

**Ogün Samast** (s. 1990) on turkkilainen mies, joka ampui toimittaja Hrant Dinkin.

Samast ampui Dinkin *[[Agos]]*-lehtitoimiston edessä Istanbulissa 19. tammikuuta 2007. Poliisi pidätti epäillyn seuraavana päivänä Samsunissa 32 tuntia jatkuneiden etsintöjen päätteeksi. Samastin isä oli nähnyt poikansa televisiossa, ja poliisi löysi pojan hallusta epäillyn surma-aseen.

Turkin pääministeri Recep Tayyip Erdoğan vahvisti pidätyksen.

Samast on kotoisin Trabzonista. Turkin tiedotusvälineet ovat ilmoittaneet hänen keskeyttäneen koulun, olevan työtön ja mahdollisesti huumeriippuvainen. Samast myönsi teon, mutta ei kadu. Aiemmin paikallisen McDonald's-ravintolan pommituksesta tuomittu Yasin Hayal myönsi yllyttäneensä Samastin murhaamaan toimittajan.

Samast kertoi tunteneensa vihamielisyyttä Dinkiä kohtaan. Toimittaja oli suututtanut varsinkin äärinationalistisia tahoja kirjoittamalla 1900-luvun armenialaisten kansanmurhasta, jota Turkki ei myönnä tehneensä. Samastin lisäksi myös muita henkilöitä pidätettiin epäiltyinä sotkeutumisesta henkirikokseen.

Oikeudenkäynti alkoi 2. heinäkuuta 2007. Dinkin murhasta sai syytteet kaikkiaan 18 henkilöä, Samast mukaan lukien. Syyttäjät vaativat Samastille 18–24 vuoden rangaistusta alaikäisenä tehdystä murhasta ja 8–18 vuoden rangaistusta äärioikeistolaiseen terroristijärjestöön kuulumisesta. Kahdelle syytteessä olleelle äärioikeistolaisen terroristijärjestön johtoon kuuluvalle miehelle vaadittiin elinkautista vankeutta. Muille viidelletoista syytetylle vaadittiin 7–25 vuoden vankeusrangaistusta.

Oikeus tuomitsi heinäkuussa 2011 Samastin vankeuteen liki 23 vuodeksi.

## Lähteet
Sivu syyttömistä

**Sivu syyttömistä** on Nicolen kolmas albumi, joka julkaistiin 2007. Levyllä vierailee Kreatorissa ja Waltarissa soittanut kitaristi Sami Yli-Sirniö kappaleessa Kyynelmaa. Albumi nousi ilmestymisviikollaan Suomen virallisen albumilistan sijalle 11.

Albumin nimi tulee suomalaisesta uskomusperinteestä: se on lyhyt loitsu kalman väen karkotukseen. Kappaleesta 8442 on kuvattu musiikkivideo, numerot 8442 viittaavat sanaan *viha* kirjoitettuna matkapuhelimen tekstiviestin automaattisyötöllä.

## Kappaleet
Sävellykset ja sovitukset Nicole.

# 
# 
# 
# 
# 
# 
# 
# 
# 
# 

## Kokoonpano
* Ilkka Laitala – laulu, kitara
* Olli Ketola – kitara, laulu
* Ville Sahakangas – rummut
* Sami Katajamäki – basso

* Sami Yli-Sirniö – soolokitara (7)

## Arvostelut
* Desibeli.net: 
* Imperiumi.net: 
* Soundi: 

## Lähteet

## Aiheesta muualla
* Yhtyeen viralliset kotisivut
* Sivu syyttömistä discogs.com -sivustolla
*
Vitim (taajama)

**Vitim** (, ) on kaupunkimainen taajama Lenajoen länsirannalla Sahan tasavallan Lenskin piirissä, Siperiassa. Taajama sijaitsee aivan Sahan tasavallan lounaisrajalla, paikassa jossa joen vastarannalla Lenaan yhtyy sen sivujoki Vitim. 

Vitimissä on jokisatama ja lentokenttä. Lähialueella sijaitsee tuottoisa Talakanin maaöljyesiintymä.

Paikkakunta tunnetaan jo 1600-luvulta. 1800-luvulla sitä käytettiin poliittisten vankien karkotuspaikkana. 

Asukasluvun kehitys:
* 3 600 (1968)
* 5 311 (1989)
* 3 973 (2002)
* 4 262 (2010)
Holstein-karja

**Holstein** (myös **holstein-friisiläinen**) on Hollannin Friisinmaalta peräisin oleva lypsykarjarotu ja maailman käytetyin lypsyrotu. Rotua on jalostettu erityisesti Alankomaissa, etenkin sen pohjoisosissa ja Friisinmaan provinssissa. Rodun lähtökohtina ovat olleet mustat ja valkoiset karjarodut, joita on esiintynyt alueella noin 2&nbsp;000 vuoden ajan. Monen vuoden ajan holsteineihin valittiin vain yksilöitä, joilla oli parhaat heinänkäyttöominaisuudet. Ominaisuuteen keskityttiin, koska alueiden heinä oli erityisen satoisaa. Lopputuloksena syntyi mustavalkeatäpläinen, suurituotoksinen lypsykarjarotu. Kehitystyötä jatkettiin Pohjois-Amerikassa Friisistä tuotujen yksilöiden pohjalta 1800-luvulla.

## Suomessa
Holstein on Suomessa  yleisin lypsyrotu 47,6 prosentin osuudella lehmistä. Nykyinen suomalainen holsteinkarja pohjautuu friisiläisrotuun, jota tuotiin ensi kertaa maahan Ruotsista 1960-luvulla. Pian kannan jalostukseen alettiin käyttää Pohjois-Amerikan holsteinia, ja suomalaisen kannan jalostuksen edettyä pidemmälle holsteinlinjat nousivat vallitsevaan asemaan. Nykyisin kyse on käytännössä melkein puhtaasti holsteinin kantaan pohjautuvasta rodusta ja myös rodun nimitys Suomessa on muuttunut ajan myötä pelkäksi holsteiniksi. Myös rodun suomalainen Fr-lyhenne on vaihdettu Hol-lyhenteeksi.

## Ominaisuudet
Holstein-karja on kookas, erittäin runsastuotoksinen ja selkeän lypsytyyppinen nautarotu. Väritys on useimmiten mustavalkean, joskus punavalkean laikukas. Sarvet ovat verrattain lyhyet ja voivat kasvaa kieroiksi. Vasikat syntyvät noin 40&nbsp;kg:n painoisina. Täysikasvuinen holsteinlehmä painaa keskimäärin yli 659 kg, kookkaimmat yksilöt jopa 800&nbsp;kg. Holstein-sonnit voivat saavuttaa 1&nbsp;200&nbsp;kg:n painon.

Holstein-lehmä tuottaa Suomessa lypsykautta kohden keskimäärin noin 10 243&nbsp;kiloa maitoa, josta keskimääräinen rasvapitoisuus on 4,14&nbsp;prosenttia ja valkuaispitoisuus 3,45&nbsp;prosenttia. Suomalainen vuosituotosennätys on yli 21&nbsp;000&nbsp;kiloa. Keskimäärin holsteinin elinikäis tuotos on 28 540 kg maitoa.

## Lähteet

## Aiheesta muualla
ZombieMUD

**ZombieMUD** on laaja LPMud. Teemaltaan se on pääsääntöisesti keskiaikaiseen fantasiaan perustuvaa hack and slashia. Peli luotiin alun perin vuonna 1994, ja se on sittemmin yleensä pyörinyt oululaisella palvelimella.

## Aiheesta muualla

* Virallinen sivu 

## Lähteet
Box Elderin piirikunta

**Box Elder** on piirikunta Utahin osavaltiossa Yhdysvalloissa. Yhdysvaltain vuoden 2000 väestönlaskennassa piirikunnassa oli 42&nbsp;745 asukasta. Piirikunnan hallinnollinen keskus on Brigham City.

## Maantiede
Box Elderin piirikunta rajautuu pohjoisessa Idahoon ja lännessä Nevadaan. Idässä sen naapuripiirikunnat ovat Cachen piirikunta ja Weberin piirikunta ja etelässä Tooelen piirikunta. Lisäksi piirikunta koskettaa Davisin piirikunnan luoteista nurkkaa.

Piirikunnan kokonaispinta-ala on 17&nbsp;428 km², josta 14&nbsp;823 km² on maata ja 2&nbsp;605 km² vettä. 

## Lähteet

## Aiheesta muualla

*Box Elderin piirikunnan viralliset sivut
Tara Correa-McMullen

**Tara Correa-McMullen** (oik. **Shalvah McMullen**, s. 24. toukokuuta 1989 Westminster, Vermont – 21. lokakuuta 2005 Inglewood, Kalifornia) oli yhdysvaltalainen näyttelijä. Hänet tunnettiin roolistaan sarjassa *[[Amyn lailla]]* ("Judging Amy"). Hän esiintyi myös komediassa *Rebound* (2005).

Correa-McMullen oli Devra Correan ja Thomas McMullenin tytär. Hän muutti Los Angelesiin, jossa hän lauloi kuorossa ja tanssi. 

Correa-McMullen sai surmansa henkirikoksen uhrina. Hänet ammuttiin Kalifornian Inglewoodissa. 20-vuotias Damien Watts sai syytteen Correa-McMullenin murhan lisäksi kahdesta murhan yrityksestä: hän ampui kohti kahta Correa-McMullenin seurassa ollutta mieshenkilöä.

## Lähteet

## Aiheesta muualla

*
Padjelanta

**Padjelanta** on kansallispuisto Pohjois-Ruotsissa Jokimukan kunnan alueella. Se rajoittuu idästä Sarekin kansallispuistoon, mutta sillä on yhteistä rajaa myös Stora Sjöfalletin kansallispuiston kanssa. Lännestä Padjelanta rajoittuu Norjaan. Yhdessä Padjelanta, Stora Sjöfallet ja Sarek muodostavat Euroopan suurimman ja vanhimman luonnonpuistoalueen, jota kutsutaan Laponiaksi. Padjelantan kansallispuisto perustettiin vuonna 1963, ja pinta-alaa sillä on 198&nbsp;400 ha eli 1984&nbsp;km²). 

Alueella on useita vuorenhuippuja, joista korkeimmat yltävät lähes kahteentuhanteen metriin. Padjelanta on kuuluisa kauniista järvimaisemistaan ja monipuolisesta luonnostaan. Alueella elävät muun muassa naali, tunturipöllö, ahma, maakotka ja tunturisopuli. Kansallispuistoalueella on useita merkittyjä vaellusreittejä ja yöpymispaikkoja. 

Kansallispuisto toimii myös poronhoitoalueena: siellä laiduntavat kesäisin kolmen saamelaiskylän porot.

## Katso myös
* Sarek
* Stora Sjöfallet

## Lähteet

## Aiheesta muualla

* Padjelanta.se 
* Sveriges nationalparker: Padjelanta / Badjelánnda nationalpark
Henokin kirja

**Henokin kirja** (tai joskus **Eenokin kirja**,  *mets’iḥāfe hēnoki*) tarkoittaa kolmea Nooan esi-isän Henokin nimiin pantua kirjoitusta, jotka kuuluvat Vanhan testamentin apokryfisiin kirjoihin. Nimellä viitataan yleensä ensimmäiseen Henokin kirjaan eli etiopialaiseen Henokin kirjaan, joka on säilynyt ainoastaan ge’ezin kielellä. Toinen Henokin kirja, joka on peräisin noin ensimmäiseltä vuosisadalta, on säilynyt vain kirkkoslaavilla. Kolmas Henokin kirja on peräisin 400–500-luvuilta. Kirjoissa Henok oppii tuntemaan maailmankaikkeuden rakenteen ja muita jumalallisia salaisuuksia. Suurin osa tutkijoista katsoo kaikkien Henokin kirjojen olevan pseudepigrafisia. 

Ensimmäinen Henokin kirja ei kuulu kristinuskon valtavirran Raamatun kaanoniin. Jotkut kristilliset kirkot, kuten Etiopian ortodoksinen kirkko, lukevat kirjan kaanoniinsa. Nykyisin tunnetut Henokin kirjan tekstit on ajoitettu makkabealaisajalle noin 160-luvulle eaa. Uuden testamentin Juudaksen kirje siteeraa Henokin kirjaa.

## Historia
Henokin kirja on kirjoitettu alun perin jollakin seemiläisellä kielellä, mahdollisesti hepreaksi tai arameaksi. Se on säilynyt kokonaisena ge’ezin kielellä, ja lisäksi siitä on säilynyt osia arameaksi, kreikaksi ja latinaksi. Qumranin luolasta 4 on löydetty yksitoista arameankielistä fragmenttia ja luolasta 1 kolme hepreankielistä fragmenttia Henokin kirjasta.

## Sisältö

1. Henokin kirja ei ole yhtenäinen teos, vaan se on kokoelma, johon on kerätty sekä toisen temppelin juutalaisuuden aikaisia kirjoituksia sekä varhaiskristillisiä kirjoituksia.

Kirja koostuu viidestä melko erillisestä osasta:

# *Johdanto* ja *Eenokin matkat maan päällä ja [[Šeol|Seolissa]]* (1. Henok 1–36)
# *Vertaukset* (1. Henok 37–71)
# *Kirja taivaallisista valaisimista* (1. Henok 72–82)
# *Kaksi uninäkyä maailman historiasta* (1. Henok 83–90)
# *Kehoitusten kirja* ja *Koko kirjan loppu* (1. Henok 91–108)

### Johdanto
### Eenokin matkat maan päällä ja Seolissa
### Vertaukset
### Kirja taivaallisista valaisimista
Kirja taivaallisista valaisimista on tähtitieteellinen kirjoitus, jossa arkkienkeli Uriel opettaa Henokille auringon ja kuun liikkeistä ja vaiheista. Kirjassa selitetään myös juutalaista kalenteria, ilmansuuntia ja tuulia. Kirja loppuu apokalyptiseen kuvaukseen luonnon ja taivaallisen järjestyksen tuhoutumisesta ihmisten syntien takia.

### Kehoitusten kirja
### Koko kirjan loppu

## Kirjan käyttö
Etiopian ortodoksinen kirkko uskoo, että 1. Henokin kirja on Henokin itsensä kirjoittama teos. Kirkko myös uskoo, että se on alun perin kirjoitettu muinaisetiopiaksi. Kirkko uskoo, että kirjan aloittava lause on ihmiskunnan vanhin kirjoitettu teksti:
:""
:*"Qāla barakat za-Hēnōk za-kama bāraka ḫərūyāna wa-ṣādəqāna 'əlla hallawu yəkūnū ba-ʿəlata məndābē la-'asassəlō kʷəllū 'əkūyān wa-rasīʿān"*
:*"Eenokin siunauksen sana, niin kuin hän siunasi vanhurskaat, jotka elävät hädän päivänä, kun kaikki viholliset hävitetään ja vanhurskaat pelastuvat"*

## Katso myös
*Toinen Henokin kirja
*Kolmas Henokin kirja

## Lähteet

## Aiheesta muualla
* Suomennoksen kustantajan esittelysivut 
* Englannista käännetyt Heenokin kirjat
Ayrshire

**Ayrshire**, lyhenne **Ay**, on Skotlannin Ayrshiren maakunnasta peräisin oleva lypsykarjarotu. Se on kehitetty risteyttämällä skottilaista alkuperäiskarjaa muiden rotujen, etenkin teeswater-, west highland-, shorthorn- ja channel island -rotujen kanssa. Ayrshire-rodulle perustettiin kantakirja vuonna 1877. Rotu on Suomen lypsykarjaroduista toiseksi yleisin.

## Ominaisuudet
Ayrshire-nauta on sarvekas ja väriltään valkoinen punaruskein laikuin. Ruskean sävyt vaihtelevat kellervänvaaleasta tummanruskeaan. Ayrshire tunnetaan tehokkaasta korsirehunkäytöstä, hyvästä lisääntymiskyvystä ja pitkäikäisyydestä. Lehmien keskimääräinen elopaino vuonna 2019 oli 613 kg. Suomen karjantarkkailussa ayrshirelehmät lypsivät vuonna 2019 keskimäärin noin 9 394&nbsp;kiloa maitoa. Keskimääräinen rasvapitoisuus oli 4,49&nbsp;% ja valkuaispitoisuus 3,63&nbsp;%. Rotua pidetään hyväluonteisena.

## Suomessa
Suomen ensimmäiset ayrshireyksilöt tuotiin maahan 1800-luvun puolivälissä. Vuosina 1847–1858 Suomeen tuotiin yhteensä noin viittätoista rotua Euroopasta. Ayrshirea oli näistä eläimistä valtaosa, ja rotu oli tuoduista ainoa, joka vakiintui Suomeen. Tuontien yhteydessä levinneet karjarutto ja naudan tuberkuloosi tappoivat suuren osan muunrotuisista tuonneista.

Suomen valtio tuki ayrshiren tuontia vuosina 1947–1985, koska rotua pidettiin Suomen olosuhteisiin parhaiten sopivana. Nykyään ayrshire on Suomen toiseksi yleisin lypsyrotu.

## Lähteet
* 

### Viitteet

## Aiheesta muualla

*Suomen Ayrshirekasvattajat ry.
*Sari Alhainen, Ayrshiren historia
V – Hävitetty

**V: Hävitetty** on suomalaisen Moonsorrow-yhtyeen viides albumi, joka julkaistiin 10. tammikuuta 2007. Albumi sisältää vain kaksi erittäin pitkää kappaletta, jotka sulautuvat yhdeksi kokonaisuudeksi. Levyn lauluosuudet on miksattu alemmas kuin edellisillä albumeilla ja ne jäävät soittimien varjoon, joten sanoista saattaa olla hieman vaikea saada selvää.

## Kappaleet
# 
#  

## Kokoonpano
* Marko Tarvonen – rummut, lyömäsoittimet, 12-kielinen akustinen kitara, mandoliini, taustalaulu, kuoro
* Mitja Harvilahti – soolo- ja rytmikitara, taustalaulu, kuoro
* Henri Sorvali – soolo- ja rytmikitara, kosketinsoittimet, akustinen kitara, harmonikka, munniharppu, taustalaulu, kuoro
* Markus Eurén – kosketinsoittimet, kuoro
* Ville Sorvali – laulu, taustalaulu, basso, kuoro

### Vierailevat muusikot
* Janne Perttilä – kuoro
* Jukka Varmo – kuoro
* Thomas Väänänen – laulu, taustalaulu

### Muut tekijät
* Ahti Kortelainen – äänitys ja miksaus
* Mika Jussila – masterointi

## Arvostelut
* Allmusic: 
* Imperiumi.net: 
* Rumba: *positiivinen*
* Soundi: 

## Lähteet

## Aiheesta muualla
* 
*
Aldan

**Aldan** voi viitata seuraaviin:
*Aldan, Lenan sivujoki Sahan tasavallassa
*Aldan, kaupunki Sahan tasavallassa
*Aldanin piiri, kunnallinen itsehallintoalue Sahan tasavallassa
*Aldanin lentoasema, lentoasema Aldanin kaupungissa
*Aldanin ylänkö, ylänköalue Sahan tasavallassa.
Billy Zane

**William George ”Billy” Zane Jr.** (s. 24. helmikuuta 1966 Chicago, Illinois) on yhdysvaltalainen näyttelijä, tuottaja ja ohjaaja. Hänet tunnetaan luultavasti parhaiten Caledon Hockleyn roolista elokuvasta *[[Titanic (vuoden 1997 elokuva)|Titanic]]* sekä miespääosasta elokuvassa *[[Mustanaamio (elokuva)|Mustanaamio]]* (1996). Hän on näytellyt urallaan kymmenissä elokuvissa sekä vieraillut lukuisissa tv-sarjoissa, muun muassa sarjassa *[[Twin Peaks]]* (1990). Hän on ollut naimisissa Lisa Collinsin kanssa vuosina 1988–1995.

## Aiheesta muualla
*Billy Zanen viralliset nettisivut 
*
*Billy Zane NNDB:ssä
Luettelo Ranskan avointen naisten kaksinpelin voittajista

Ranskan avoin tennisturnaus on vuosittain järjestettävä tennisturnaus, joka pelataan massakentillä Stade Roland-Garrosissa Pariisissa, Ranskassa. Naisten kaksinpeliturnaus pelattiin ensimmäistä kertaa vuonna 1897.

## Voittajat
} Aryna Sabalenka || 6–7(5), 6–2, 6–4
|}

## Lähteet
*
Helmihymni

**Helmihymni** (*Apostoli Juudas Tuomaan hymni intialaisten maassa*, myös *Sielun hymni*) on gnostilainen apokryfisiin kirjoituksiin kuuluva runo, joka tunnetaan yleisemmin osana *[[Tuomaan teot|Tuomaan tekoja]]*. *Tuomaan teoissa* apostoli Tuomas laulaa hymnin rukoillessaan itsensä ja vankitoveriensa puolesta.

## Historia

*Helmihymni* on peräisin 200-luvulta iranilais-parthialaisesta ympäristöstä. Varmuudella se vaikuttaisi olevan kirjoitettu ennen vuotta 224, jolloin parthialaiset kukistettiin. Joskus kirjoittajaksi on ehdotettu Bardesanesta (Bardaisan) tai jotakuta hänen seuraajaansa. Monet tutkijat katsovat, että hymni on itse *Tuomaan tekoja* vanhempi ja alkuperältään ei-kristillinen. Jotkut ovat jopa ehdottaneet sen olevan kristinuskon tuloa varhaisempi. Myöhemmin se on liitetty osaksi joitakin *Tuomaan tekojen* versioita. Se esiintyy ainoastaan kahdessa tekojen käsikirjoituksessa, jotka ovat syyriankielinen käsikirjoitus British Library Add. 14, 645 vuodelta 936 ja kreikankielinen käsikirjoitus Vallicellanus B 35 1100-luvulta. Syyriankielinen tekstimuoto on alkuperäinen. Hymni on säilynyt ennen kaikkea manikealaisessa perinteessä, mutta se on ollut arvostettu myös ortodoksisessa perinteessä.

## Sisältö

*Tuomaan tekojen* osana hymni on liitetty teoksen yhdeksänteen tekoon. Siinä Tuomas on joutunut vankilaan, jossa hän ensin rukoilee ja tämän jälkeen laulaa hymnin.

Hymni kertoo ”kuninkaiden kuninkaan” pojasta, joka lähetetään Egyptiin hakemaan helmi sitä vartioivalta käärmeeltä. Matkalla egyptiläiset kuitenkin viettelevät hänet uneen, ja hän unohtaa alkuperänsä ja perheensä. Kuninkaiden kuningas lähettää pojalle kirjeen, joka muistuttaa häntä menneisyydestään. Kun poika saa kirjeen, hän muistaa tehtävänsä, kaappaa helmen ja palaa.

Hymni voidaan nähdä allegoriana sielusta, joka kadottaa taivaallisen kirkkautensa ja löytää sen uudelleen. Se tulkitaan usein gnostilaisena näkemyksenä ihmisen tilasta: ihmiset ovat hukkuneet aineelliseen maailmaan ja unohtaneet todellisen jumalallisen alkuperänsä, mutta sitten jumaluus lähettää viestin saadakseen ihmiset muistamaan alkuperänsä *[[gnosis|gnosiksen]]* välityksellä. Viesti voi saapua esimerkiksi ilmestyshahmoisena, mikä on gnostilaisuudessa usein Jeesuksen tehtävä. Serafim Seppälä huomauttaa, että hymniä voidaan lukea yhtä hyvin ortodoksisesti, manikealaisesti kuin gnostilaisestikin tulkiten.

## Lähteet

## Kirjallisuutta
### Suomennokset

* *Tuomaan tekojen Helmihymni*. Johdanto, käännös ja selitykset Tapani Harviainen. Teoksessa 
* *Apostoli Juudas Tuomaan hymni intialaisten maassa*. Teoksessa 

### Muita käännöksiä

* 
* 

## Aiheesta muualla

* *[http://www.gnosis.org/library/hymnpearl.htm The Hymn of the Pearl]*. The Gnostic Society Library.
FurryMUCK

**FurryMUCK** on yksi vanhimmista ja suurimmista muuhun kuin taistelunmelskeeseen keskittyvistä MUD-tyylisistä peleistä. Se perustettiin vuonna 1990 kokoontumispaikaksi ja roolipeliympäristöksi antropomorfisten, ihmisenkaltaisten eläinhahmojen ystäville, turri-intoilijoille. Sittemmin siitä on tullut keskeinen elementti antropomorfismin faneille, ja pelissä on usein paikalla yli 400 käyttäjää. Monet antropomorfismin ystävät sanovat, että heidän ensimmäinen kosketuksensa harrastukseen tapahtui FurryMUCKissa, ja useat harrastukseen liitettävät suositut sanonnat ovat saaneet alkunsa tässä virtuaaliympäristössä.

## Aiheesta muualla

* Virallinen sivu 
* West Corner Of the Park, peliin liittyvä verkkosarjakuva  (arkistoitu)
Miitti

**Miitiksi** (englannin sanasta *meeting*) kutsutaan arkikielessä usein Internet-yhteisön, IRC-kanavan tai keskustelufoorumin, jäsenten fyysistä tapaamista. Lyhyt tapaaminen voidaan järjestää julkisella paikalla kuten kahvilassa, baarissa tai jonkin tapahtuman yhteydessä tai jonkun osallistujan kotona, usean päivän kestävä tapaaminen esimerkiksi tarkoitusta varten vuokratussa leirikeskuksessa tai risteilyllä. Tapaaminen saattaa sisältää pelkkää yhdessä oleilua, keskustelemista ja tutustumista tai ryhmää kiinnostavien asioiden tekemistä yhdessä. Etenkin pidemmissä tapaamisissa saattaa myös olla miitin järjestäjien vetämää ohjattua toimintaa.

Internet-yhteisöt keskittyvät yleensä johonkin tiettyyn aiheeseen, joten miitit mahdollistavat samoista asioista kiinnostuneiden ihmisten tapaamisen ja sosiaalisten suhteiden solmimisen. Näin ollen miitit saattavat antaa ujoillekin ihmisille lisää mahdollisuuksia sosiaaliseen toimintaan, kun muihin "miittaajiin" on saanut ensin tutustua Internetissä nimettömyyden suojassa. Verkkotuttavien tapaamisessa on kuitenkin myös riskejä, ja tämän vuoksi etenkin ensimmäistä kertaa miittiin osallistuvia muistutetaan, että Internetissä kaikki eivät ole sitä mitä väittävät olevansa.

## YouTube-miitit
Tubettajien järjestettyä tapaamistapahtumaa kutsutaan Meet & Greetiksi, ja niissä normaalisti otetaan kuva, sekä mahdollisesti pyydetään nimikirjoitus.

## Lähteet
Amga

**Amga** (, ) on 1&nbsp;462 kilometriä pitkä joki Sahan tasavallan kaakkoisosassa Aldanin, Amgan, Tšuraptšan, Tattan ja Tompon ulusien alueilla. Amga saa alkunsa Aldanin ylängöltä Sahan etelärajan tuntumasta, josta se virtaa kohti koillista ja laskee Aldaniin. Amga on suurin Aldaniin laskevista joista. Joen valuma-alue kattaa 69&nbsp;300 neliökilometriä. Amga on jäässä lokakuun alkupuolelta toukokuuhun. Kevätulva touko-kesäkuussa, joka edustaa 63&nbsp;% vuosivirtaamasta. Kesätulvat mahdollisia. Jokien varsilla metsästetään turkiseläimiä ja riistalintuja. Alajuoksun vettä käytetään kasteluun.

## Lähteet

## Aiheesta muualla

*Virtaaman mittauspiste (137 km laskukohdasta yläjuoksulle) / R-Arctic Net
Leukios Kharinos

**Leukios** (, ), jota Konstantinopolin patriarkka Fotios kutsuu nimellä **Leukios Kharinos** (, ), oli kristillinen opettaja ja kirjailija, jonka katsotaan kirjoittaneen joukon apostoleista kertovia legendoja eli apostolien tekoja, joista monet olivat hyvin suosittuja, ennen kuin ne hylättiin Nikean toisessa kirkolliskokouksessa vuonna 787. Leukios ei ole varhaisempien Ireneuksen nimeltä luettelemien harhaoppisten opettajien joukossa, vaikka apostolien ihmeteoista kertovaa kirjallisuutta oli laajalti liikkeellä jo tuolloin. 

Laajimman selonteon Leukioksesta antaa Fotios, joka kuvaa apostolien tekojen kirjaa, joka sisälsi Pietarin, Johanneksen, Andreaan, Tuomaan ja Paavalin teoista kertovat kirjat. Hän tuomitsi ne valheellisiksi, itsensä kanssa ristiriitaisiksi ja jumalattomiksi. Epifanios sanoo Leukioksen olleen Johanneksen oppilas, joka vastusti yhdessä tämän kanssa ebioniitteja. Tämä on epätodennäköistä, koska muut patristiset kirjoittajat katsovat Leukioksen kirjoitusten olleen luonteeltaan doketistisia, eli kieltäneen Kristuksen ihmisyyden. Augustinus tunsi Leukioksen kirjoitukset, mainiten niiden kirjoittajaksi ”Leutiuksen”. Augustinuksen mukaansa hänen kiistakumppaninsa Faustus katsoi, että katoliset olivat tehneet väärin jättäessään Leukioksen kirjoitukset pois *[[Raamattu|Raamatusta]]*.

## Teoksia

Leukioksen kirjoittamina on perinteisesti mainittu seuraavat kirjat:

* *[[Andreaan teot]]*
* *[[Johanneksen teot]]*
* *[[Paavalin teot]]*, joka sisältää myös joskus erillisenä löydetyt osat:
** *[[Paavalin kolmas kirje korinttilaisille]]*
** *[[Paavalin ja Theklan teot]]*
* *[[Pietarin teot]]*
* *[[Tuomaan teot]]*

Leukioksen apostolisia tekoja muokattiin myöhemmin oikeaoppisemmiksi todennäköisesti paljonkin. Viidestä tekojen kirjasta *Johanneksen teot* ja *Tuomaan teot* ovat kuitenkin edelleen muita gnostilaisempia.

## Lähteet

## Aiheesta muualla

* Henry Wace, ''Biographical Dictionary'': Leucius
Taisto Tammi

**Taisto Lundberg**, taiteilijanimeltään **Taisto Tammi**, (10. joulukuuta 1945 Kuusankoski – 5. helmikuuta 1979 Tampere) oli suomalainen iskelmälaulaja. Hän oli ensimmäinen äänilevylle laulanut suomalainen romanilaulaja ja tuli tunnetuksi etenkin Toivo Kärjen tangojen tulkitsijana. 

Ennen iskelmäuraansa Lundberg oli työskennellyt maalarina. Tammen ura alkoi hänen voitettuaan vuonna 1962 Kotkassa järjestetyn iskelmälaulukilpailun. Kilpailun tuomaristoon kuulunut Eero Väre vinkkasi nuoresta lahjakkuudesta Fazerin tuotantopäällikölle Toivo Kärjelle. Kärki muisteli myöhemmin, että Lundbergin taiteilijanimen Tammi keksi Reino Helismaa. Tammi piti esikuvanaan Olavi Virtaa. Hänen ensilevytyksensä oli yhdysvaltalainen käännöskappale ”Ruusu on punainen”.

Tammen suurin suosio ajoittuu 1960-luvun alkupuolelle, jolloin hänen tunnetuimpia tangojaan olivat Kärjen-Helismaan  ”Tango merellä”, ”Tangotyttö”, "Yksi ainoa katse vain", "Kesän tango"  ja ”Rakkauden rikkaus”.  Viimeksi mainitulla kappaleella hän osallistui vuonna 1964 Eurovision laulukilpailun Suomen-karsintaan. Se keräsi eniten yleisöääniä mutta jäi viidenneksi. Keväällä 1963 levytetty ”Tango merellä” pysyi myyntitilaston kärkipaikalla liki puoli vuotta. Vuonna 1964 Tammi valittiin Suomen parhaaksi mieslaulajaksi. Samana vuonna paras naislaulaja oli Laila Kinnunen. Tammen levyttämiä harvoja ei-tangoja olivat Kärjen-Helismaan foxtrotit  "Kuljen sumussa" ja  "Lyhdyt loistavat yöhön" (1964)  sekä Kärjen-Juha Vainion triolifoxtrot "Kun kivetkin itkevät"  (1965) . 

Tammella oli 1960-luvun puolivälissä lyhytaikaiseksi jäänyt suhde laulaja ja näyttelijä Tamara Lundin kanssa. Vuonna 1970 Tammi avioitui Airi Lehtolan kanssa. Heille ei syntynyt lapsia.

1970-luvulla Tammi jatkoi etupäässä tangolinjalla, levytti uusia versioita sekä myös originaaleja kuten Kärjen-Vexi Salmen  "Ikuisuuteen mikään kestä ei" ja "Tule silloin kun ...". 

Tammi oli 33-vuotias kuollessaan vuonna 1979 Tampereen yliopistollisessa keskussairaalassa sairauskohtaukseen. Hänet on haudattu Valkealan hautausmaalle.

Taisto Tammen veljenpoika on iskelmälaulaja, vuoden 2016 tangokuningas Marco Lundberg.

Kesällä 2025  Jaalan Nuorisoseuran Kesäteatteri esitti Piia Kleimolan käsikirjoittamaa ja ohjaamaa musiikkinäytelmää  *Tammi, Taisto Tammi*.  Pääroolissa oli Marco Lundberg, Tamara Lundia esitti vuoden 2017 Tangokuningatar Aino Niemi, Toivo Kärkeä Renne Karppinen ja  Taistolle tärkeää Rosa-mummoa Tytti Tuulos. Säestysorkesteria johti Ilja Kaskimaa. Mukana oli runsaasti Tammen ja Lundin kappaleita, myös harvinaisuuksia.

## Diskografia
* Taisto Tammen tangoja (Finnlevy 1969)
* Taisto Tammi laulaa kotimaisia tangoja (Finnlevy 1975)
* Muistojeni ruusut (Finnlevy 1976)
* Näitä lauloi Olavi Virta: solisteina Taisto Tammi, Kai Hyttinen, Jarkko Lehti ja Eino Valtanen (Extra Sound 1978)
* Unohtumattomat (Finnlevy 1979)
* 20 suosikkia – tango merellä (Fazer Records 1996)
* 20 suosikkia – muistojeni ruusut (Warner Music Finland 2001)
* Nostalgia (Warner Music Finland 2006)
* 30 suosikkia – Tähtisarja (Warner Music Finland 2009)
* Tangolaulaja (Valitut Palat 2017)

## Lähteet
* Populaarimusiikin museo

### Viitteet
Vuoden 1903 konklaavi

**Vuoden 1903 [[konklaavi]]** eli paavin valitseva kardinaalien kokous pidettiin 31. heinäkuuta – 4. elokuuta 1903 Sikstuksen kappelissa Vatikaanissa. Konklaavissa valittiin seuraaja neljännesvuosisadan eli kolmanneksi pisimpään hallinneelle paaville Leo XIII:lle. Kokoukseen osallistui 62 kardinaalia.

Pääehdokkaaksi nousi kardinaalivaltiosihteeri Mariano Rampolla. Konklaavien suljetussa tilassa pitämisen ja ulkopuolisilta tietojen saamisen vuoksi tarkat äänimäärät eivät ole selvillä, mutta tietojen mukaan Rampolla sai kahden ensimmäisen äänestyskierroksen aikana enemmistön äänistä.

Ennen kolmannen äänestyksen aloittamista Krakovan kardinaaliarkkipiispa esitti Itävallan keisari Frans Joosef I:n nimissä keisarin tahdon, jonka mukaan Rampollaa ei pitäisi valita paaviksi. Kyseessä oli katolisen kirkon *[[veto exclusionis]]*, katolisille valtioille myönnetty epävirallinen veto-oikeus estää epämieluisien kardinaalien valitseminen paaviksi. Virallisesti veto-oikeutta ei koskaan ollut myönnetty, mutta koko paaviuden historiassa kardinaalit olivat aina hyväksyneet veto-oikeuden käytön. Kardinaalit esittivät vastalauseensa, mutta tästä huolimatta Rampollan saamat äänimäärät laskivat ja seitsemännellä äänestyskierroksella Giuseppe Sarto valittiin paaviksi ja hän otti nimekseen Pius X.

Tämän konklaavin jälkeen uusi paavi Pius X kumosi vuonna 1904 veto-oikeuden katolisilta valtioilta annetussa apostolisessa perustuslaissa *(Commissum Nobis*)

## Lähteet
*
Veto exclusionis

**Veto exclusionis** oli katolisten valtioiden epävirallinen veto-oikeus paavinvaalissa eli konklaavissa. Oikeutta ei ole koskaan virallisesti myönnetty millekään valtiolle, vaan kardinaalit saavat tehdä päätöksensä uuden paavin valinnasta itse. Huolimatta veto-oikeuden epävirallisesta asemasta kardinaalit ovat aina paaviuden historian aikana mukautuneet veto-oikeutta käyttäneen valtionpäämiehen tahtoon, vaikkakin ovat paikoin esittäneet protestinsa. 

Veto-oikeudella katoliset valtiot ovat pyrkineet varmistamaan, ettei paavinistuimelle nousisi niille epäedullista ehdokasta. Viimeisen kerran veto-oikeutta käytettiin vuoden 1903 konklaavissa, missä Itävallan keisari Frans Joosef I esti liian ranskalaismielisenä pitämänsä Mariano Rampollan valinnan paaviksi. Tämän konklaavin jälkeen uusi paavi Pius X kumosi vuonna 1904 veto-oikeuden katolisilta valtioilta annetussa apostolisessa perustuslaissa *(Commissum Nobis*).

Vuoden 1963 konklaavin aikana Generalissimo Francisco Franco yritti estää italialaisen kardinaali Giovanni Battista Montinin valintaa. Hän lähetti kardinaalikollegiolle "neuvoja" espanjalaisen kardinaali Arcadio Larraonan kautta, joka oli tuolloin Rittien kongregaation prefekti. Neuvo laadittiin huolellisesti, jotta se jäisi Pius X:n kieltämien vaikutusmuotojen ulkopuolelle, mutta kardinaalit pitivät Francon toimintaa laittomana.

## Luettelo konklaaveista, jossa Veto exclusionisia on sovellettu

Vuoden 1846 paavin konklaavissa Itävallan liittokansleri Klemens von Metternich yritti Itävallan veto-oikeudella vaihtaa kardinaali Giovanni Maria Mastai-Ferretin kardinaali Carlo Gaetano Gaisruckiin, joka saapui liian myöhään Vatikaaniin. Mastai-Ferretti hallitsi paavina 31 vuotta nimellä Pius IX .

## Lähteet
* 

### Viitteet
Petros-setä ja Goldbachin hypoteesi

**Petros-setä ja Goldbachin hypoteesi** () on kreikkalaisen matemaatikon Apóstolos Doxiádiksen vuonna 1992 kirjoittama romaani, jossa seurataan nuoren miehen suhtautumista setäänsä, joka on yrittänyt vuosia todistaa Goldbachin konjektuurin, jonka mukaan jokainen kahta suurempi parillinen luku voidaan esittää kahden alkuluvun summana. Vuonna 2000 ilmestyi kirjailijan oma englanninnos. Romaani on ollut kansainvälinen menestys ja käännetty 25 kielelle.

Kirjan henkilöitä ovat muun muassa matemaatikot G. H. Hardy, Kurt Gödel ja Srinivasa Ramanujan.

Mainostemppuna kirjan julkaisijat ilmoittivat antavansa miljoona Yhdysvaltain dollaria sille, joka todistaisi Goldbachin konjektuurin kahden vuoden sisällä kirjan julkaisemisesta. Palkkio jäi lunastamatta ongelman vaikeuden vuoksi, ja konjektuuri on yhä todistamatta.

## Lähteet

*
Michael Brecker

**Michael Brecker** (29. maaliskuuta 1949 – 13. tammikuuta 2007) oli yhdysvaltalainen jazz-saksofonisti. Hän voitti säveltäjänä ja esittäjänä yhteensä 11 Grammya.

Brecker syntyi Philadelphiassa, Pennsylvaniassa, ja hänen isänsä soitti pianoa. Hän opiskeli klarinetinsoittoa, mutta siirtyi alttosaksofoniin ja valitsi sittemmin pääsoittimekseen tenorisaksofonin.

Brecker muutti New Yorkiin vuonna 1970. Hän levytti mm. Columbia Recordsille yhtyeessä Dreams. Hänen yhteistyökumppaneihinsa lukeutuivat James Taylor, Paul Simon, Art Garfunkel, Steely Dan, Donald Fagen, Pat Metheny, Dire Straits, Jaco Pastorius, John Lennon, Charles Mingus, Chick Corea, Horace Silver, Parliament, James Brown ja Joni Mitchell. Hän myös soitti Frank Zappan livelevyllä *Zappa in New York*. 

Breckerin ensimmäinen sooloalbumi julkaistiin vuonna 1987. Hänellä todettiin vuonna 2005 myelodyspastinen oireyhtymä, joka aiheutti hänen kuolemisensa leukemiaan tammikuussa 2007. Kampanjasta huolimatta hänelle ei ollut löydetty sopivaa luuytimen luovuttajaa. Breckerin hautajaiset pidettiin 15. tammikuuta. Hän oli esiintynyt Suomessa yli kymmenen kertaa, ja hänet nähtiin maassa viimeisen kerran vuoden 2002 Pori Jazzeilla.

## Diskografia
### Yhtyeen johtajana
* Michael Brecker	(1987)
* Don't Try This At Home (1988)
* Now You See It ... (Now You Don't) (1990)
* Tales From The Hudson (1996)
* Two Blocks From The Edge (1998)
* Time Is Of The Essence (1999)
* Nearness of You (2001)
* Pilgrimage (2007), julkaistu postuumisti
### Brecker Brothersien kanssa
* The Brecker Brothers (1975)
* Back To Back (1976)
* Don't Stop The Music (1977)
* Heavy Metal Be-Bop (1978)
* Detente (1980)
* Straphangin' (1981)
* Return Of The Brecker Brothers (1992)
* Out Of The Loop (1994)
* Collection Vol.1 (kokoelma) (1990)
* Collection Vol.2 (kokoelma) (1990)
### Steps Aheadin kanssa
*(kolmen ensimmäisen levyn aikaan yhtye käytti nimeä Steps)*
* Smokin' In The Pit (1981)
* Step By Step (1981)
* Paradox (1982)
* Steps Ahead (1983)
* Modern Times (1984)
* Magnetic (1986)
* Live in Tokyo (1986)

### Tärkeimpiä levyjä sessiomuusikkona

* Aerosmith - Get Your Wings
* James Brown - Get on the Good Foot
* Chick Corea - Three Quartets
* Dire Straits - Brothers in Arms
* Donald Fagen - The Nightfly
* Aretha Franklin - Aretha
* Art Garfunkel - Scissors Cut
* Elton John - Blue Moves
* John Lennon - Mind Games
* The Manhattan Transfer - The Manhattan Transfer
* Joni Mitchell - Shadows & Light
* Yoko Ono - Seasons of Glass
* Parliament - Clones of Dr. Funkenstein
* Parliament - Mothership Connection
* Jaco Pastorius - Jaco Pastorius
* Jaco Pastorius - Word of Mouth
* Lou Reed - Berlin
* Lou Reed - New Sensations
* Paul Simon - Still Crazy After All These Years
* Frank Sinatra - L.A is my Lady
* Bruce Springsteen - Born to Run
* Mike Stern - Time in Place
* Rod Stewart - It Had to Be You
* James Taylor - In the Pocket
* James Taylor - Walking Man
* McCoy Tyner - Infinity
* Kenny Wheeler - Double, Double You
* Tony Williams - The Joy of Flying
* Frank Zappa - Lather
* Frank Zappa - Zappa In New York

## Lähteet

## Aiheesta muualla
*Live recordings
Finn Trio

**Finn Trio** (myöh. **Finntrio**) oli 1960-luvulla perustettu suomalainen folk-yhtye, jonka alkuperäiset jäsenet olivat Vesa Nuotio, Pertti Reponen ja Tapio Kyöstilä.

## Historia
Nuotio ja Reponen tapasivat toisensa syksyllä 1962 Yleisradion tarkkailijakursseilla. Yleisradiossa he tutustuivat Kyöstilään ja todettuaan ääntensä sointuvan hyvin yhteen he aloittivat harjoittelun, jossa heitä usein auttoi Nuotion isä Auvo Nuotio. Reposen ensimmäiset sanoitukset olivat suomennoksia Peter, Paul & Maryn kappaleista. Ensisingle sisälsi Reposen suomentamat kappaleet "Muukalainen" ja "Tuhma Dolly", joista jälkimmäinen oli menestyksekkäämpi. Yhtyeen ensiesiintyminen tapahtui 1.4.1964 television *[[Nuorten tanssihetki]]* -ohjelmassa ja ensimmäinen keikka oli pari viikkoa myöhemmin. Seuraava single oli "Tuulelta vastauksen saan" / "Matkaan matkaan".

Kun Reponen jätti yhtyeen vuoden 1964 syksyllä siirryttyään Hootenanny Trioon tuli hänen tilalleen Raimo Hakanen. Samoihin aikoihin yhtye lyhensi nimensä muotoon **Finntrio**. Vuonna 1965 syntyi yhtyeen suurin hitti "Ei koskaan selvinpäin". Pian ilmestyi myös yhtyeen ensimmäinen LP-levy. Vuonna 1968 syntyneen "Kai vielä katsoa saa" -kappaleen jälkeen alkoivat levytykset saada iskelmällisemmän sävyn vaikkakin 1970-luvun *[[Syksyn Sävel]]* -kappaleissa "Mitä tästä seuraa" ja "Rökäleitä, mökäleitä kerrassaan" saattoi kuulla yhtyeen varsin omaperäisen otteen musiikkiin. Vuonna 1976 Raimo Hakanen lähti yhtyeestä ja tilalle tuli Tuomo Tanska.

Suomen Euroviisukarsintoihin 1987 Finntrio otti osaa kappaleella "Illalla, sillalla". Vuonna 1978 ilmestyi albumi *Kyllä maalla on mukavaa*, jolla esiintyi Nuotion ja Kyöstilän kanssa Hannu Karlsson, joka oli aiemmin vaikuttanut Pihasoittajat-yhtyeessä. Seuraavana vuonna yhtyeeseen liittyivät Sakari Virkki ja Leif Lindberg.  Syksyllä 1979 Vesa Nuotio ja Hannu Karlsson sekä Cumuluksesta eronnut Petri Hohenthal perustivat uuden yhtyeen Alan Miehet. Vuonna 1985 yhtyeeseen liittyi vielä Stig-Olof Sandberg.

Yhtye esiintyi myös ulkomailla, kuten Itä-Saksassa, Virossa ja Itävallassa. Suomen televisiossa heillä oli oma show-ohjelma vuosina 1968, 1974 ja 1979.

## Albumit
* *The Finn Trio* (His Masters Voice 1965)
* *Jotain uutta* (His Masters Voice 1966)
* *[[Pelimannipuuhissa]]* (RCA 1972)
* *Matkan varrelta* (Columbia 1973)
* *12 x Finntrio* (EMI 1974)
* *Kirje arkipäivään* (Kiss 1976)
* *[[Kyllä maalla on mukavaa...]]* (Finnlevy 1978)
* *Aivan mua naurattaa* (Kompass 1981)
* *[[Liikettä lapasiin]]* (Kompass 1982)
* *[[Lounatuulen laulu: Finntrio tänään lapsille]]* (Musiikki Laiho 1986)
* *[[Vie tuuli laivaa]]* (Musiikki Laiho 1987)
* *[[Folk-kansio]]*, Finntrio / Hootenanny Trio (Castle 1989)
* *[[20 suosikkia – Ei koskaan selvin päin]]* (Fazer 1996, kokoelma)
* Alan Miehet: *[[Yhtä soittoa]]* (Lighthouse 1980)

## Lähteet
* 

## Aiheesta muualla
* Finntrio YLEn Elävässä arkistossa
Nousevan auringon Kajo

**Nousevan auringon Kajo** on kymmenosainen, Yle TV2:lla esitetty televisiosarja, jossa Markus Kajo vierailee Japanissa tutkien sen erikoisuuksia. Sarjaa esitettiin kesällä 2006 ja se uusittiin kesällä 2007. Sarjan kymmenes jakso on kielletty alle 18-vuotiailta, minkä vuoksi dokumentti usein virheellisesti mainitaan yhdeksänosaiseksi.

## Lähteet

## Aiheesta muualla
* 
* 
* 
* 
*
Husky Rescue

**Husky Rescue** on suomalainen popyhtye. Musiikinteosta vastaa pääasiassa Marko Nyberg.

Yhtyeen kappale "New Light of Tomorrow" on soinut yhdysvaltalaisessa televisiosarja *[[Sopranos]]issa* ja brittiläisessä Top gear- auto-ohjelmassa. Pete Riskin ohjaama musiikkivideo samaisesta kappaleesta voitti parhaan musiikkivideon tittelin Muuvi-gaalassa vuonna 2005.

Elokuussa 2010 laulaja Reeta-Leena Vestman ilmoitti jättävänsä yhtyeen jatkaakseen opintojaan Lontoossa. Joulukuussa 2011 Husky Rescue julkaisi uuden kokoonpanonsa. Laulajaksi tuli Johanna Kalén ja kitaristiksi Antony Bentley.

Yhtye esiintyi alkuperäiskokoonpanollaan Helsingin Kulttuuritalon alakerran KULT-klubilla kolmena peräkkäisenä iltana 10.10.2024-12.10.2024 juhlistaen Country Falls -albumin julkaisun 20-vuotispäivää. Kesällä 2025 yhtye esiintyi kolmesti, ja vielä 24.10.2025 Helsingin Kulttuuritalolla jäähyväiskeikallaan. Myös vuoden 2025 esiintymiset yhtye teki alkuperäiskokoonpanollaan.

## Julkaisut

### Albumit
* 
*  #3
* 
*  #8
* 

### Singlet
* 
* 
* 
* 
*  #18
*  #18
* 
* 
* 
* 
* 
* 

## Lähteet

## Aiheesta muualla
* Husky Rescuen kotisivut  
* 
* Haastattelu Findance-sivustolla
Pat Lowther

**Patricia Louise Lowther**, o.s. **Tinmuth** (29. heinäkuuta 1935 – 1975) oli kanadalainen runoilija.

Lowther syntyi Brittiläisen Kolumbian Vancouverissa. 10-vuotiaana hänen kirjoittamansa runo julkaistiin *[[The Vancouver Sun]]issa*. Ensimmäinen kokoelma oli vuonna 1968 julkaistu *This Difficult Flowring*. 

Lowtherin muita teoksia ovat mm. *The Age of the Bird* (1972), *Milk Stone* (1974) sekä *A Stone Diary* (1977). Viimeksi mainittu julkaistiin postuumisti, kuten *Final Instructions* (1980) ja *Time Capsule* (1997). Runoilija oli vuosina 1953–1957 naimisissa Bill Domphoussen kanssa. Parilla oli kaksi lasta, Katherine ja Alan. 

Lowther katosi loppusyyskuusta 1975. Hänet löydettiin kolmen viikon kuluttua kuolleena. Murhasta tuomittiin kesäkuussa 1977 runoilijan toinen aviomies Roy (k. vankilassa 1985). Pari oli mennyt naimisiin vuonna 1963. Henkirikoksen motiivina olivat ilmeisesti avioliiton ulkopuolinen suhde sekä vaimon menestys runoilijana. Vuosittain jaetaan Pat Lowtherin muistopalkinto parhaasta kanadalaisen naiskirjailijan runoteoksesta.

Myös Lowtherin tytär Christine on julkaissut runoja.

## Lähteet
Judith Barsi

**Judith Eva Barsi** (6. kesäkuuta 1978 – 25. heinäkuuta 1988) oli yhdysvaltalainen lapsinäyttelijä. Hänen tunnetuimmat roolinsa olivat ääniroolit Don Bluthin animaatioelokuvissa *[[Maa aikojen alussa]]* (1988) ja *[[Kaikenkarvainen Charlie]]* (1989). Barsi kuoli perhesurman uhrina ennen elokuvien valmistumista.

Barsin vanhemmat olivat unkarilaiset maahanmuuttajat Jozsef Barsi ja Maria Benko, jotka olivat paenneet Unkarista vuoden 1956 kansannousun kukistamisen jälkeen ja asettuneet Los Angelesiin. Äiti toivoi tyttärestään näyttelijää, ja kykyjenetsijä löysikin Judithin viisivuotiaana. Hän esiintyi yli 70 mainoksessa ja pääsi pian elokuviinkin. Vaikka Barsi syntyi Yhdysvalloissa, hän puhui sujuvasti myös unkarin kieltä. Hän harrasti uintia.

## Kuolema
Barsin isä oli työtön ja pahoin alkoholisoitunut. Judithin uran ollessa nousussa, isä uhkasi jatkuvasti tappaa itsensä, Judithin sekä vaimonsa. Jozsefin alkoholismi paheni, ja hän sai kolme erillistä pidätystä rattijuoppoudesta. Lopulta joulukuussa 1986 Maria ilmoitti uhkauksista ja fyysisestä väkivallasta poliisille. Kun poliisi ei löytänyt näkyviä merkkejä väkivallasta, Maria päätti olla nostamatta syytettä Jozsefia vastaan. Tapahtuman jälkeen Jozsef lopetti juomisen, mutta jatkoi uhkailua käyttäen henkistä sekä fyysistä väkivaltaa. Hän myös uhkasi viiltää vaimonsa ja tyttärensä kurkut auki ja polttaa heidän talonsa. Myös isän hyväksikäytön takia Judithista tuli vähitellen ylipainoinen. Lopulta Jozsef ampui tyttärensä ja vaimonsa kun nämä olivat nukkumassa, poltti ruumiit ja tappoi lopuksi itsensä heinäkuussa 1988.

Barsin hautakiveen on kirjoitettu sanat ”Yep! Yep! Yep!”, joita hänen *Maa aikojen alussa* -elokuvassa esittämänsä hahmo Alli (*Ducky*) useasti toisteli.

## Filmografia
* *[[Murha vai painajainen]]* (*Fatal Vision*), 1984
* *[[Kids don't tell]]*, 1985
* *[[Muistatko rakkaani?]]* (*Do you remember love*), 1985
* *[[There Were Times, Dear]]*, 1985
* *[[Tiikerinsilmä (elokuva)|Tiikerinsilmä]]* (*Eye of the Tiger*), 1986
* *[[Slam Dance – Kalmantanssi]]* (*Slamdance*), 1987
* *[[Tappajahain kosto]]* (*Jaws: The Revenge*), 1987
* *[[A Family Again]]*, 1988
* *[[Maa aikojen alussa]]* (*The Land Before Time*), 1988, ääninäyttelijä
* *[[Kaikenkarvainen Charlie]]* (*All Dogs Go to Heaven*), 1989, ääninäyttelijä

## Lähteet

## Aiheesta muualla

* 
*
Metsälauha

**Metsälauha** (*Avenella flexuosa*) on laajalle levinnyt metsissä ja hakkuuaukioilla kasvava hento, tuulipölytteinen heinäkasvi. Se on yksi Suomen tavallisimmista heinistä.

## Ulkonäkö ja koko

Monivuotinen metsälauha kasvaa löyhinä, pyöreinä mättäinä, jotka ovat matalampia kuin samantyyppisillä alueilla viihtyvän metsäkastikan tuppaat. Metsälauhan kukkiva korsi kasvaa 30-70 cm korkeaksi. Sen varsi on alkukesästä selvästi tiilenpunainen, ylöspäin tummeneva, mutta tuleentuu syksyä kohti oljenkeltaiseksi. Vihreät, rihmamaiset lehdet ovat rentoina lähellä maanpintaa. Röyhy on harva, kevyen harsomainen. Kellertävän sinipunaisia tähkylöitä kannattelevat kukinnon haarat ovat hiuksenohuet, mikä luo vaikutelman ilmassa leijuvasta siemenpölystä. Näiden haarojen mutkaisuus on yksi metsälauhan tuntomerkeistä, jolla sen voi erottaa sukulaislajeistaan. Metsälauha kukkii kesä-heinäkuussa.

Metsälauha lisääntyy sekä siemenistä että kasvullisesti. Kukkiminen ja siementuotanto on runsainta aurinkoisilla kasvupaikoilla, varjoisissa paikoissa metsälauha ei kuki lainkaan, mutta leviää silti kasvullisesti.

## Levinneisyys
Metsälauha kasvaa lähes koko Euroopassa aivan itäisimpiä osia lukuun ottamatta, Japanissa, Grönlannissa sekä Pohjois-Amerikan itäosassa. Lajia tavataan myös eteläisellä pallonpuoliskolla Etelä-Amerikan eteläosissa.

Metsälauha on yksi tavallisimmista heinistä Suomessa ja sitä tavataan koko maassa.

## Elinympäristö
Metsälauha viihtyy valoisilla paikoilla, kuten hakkuuaukeilla, tuoreissa ja kuivahkoissa kangasmetsissä, kallioilla, poluilla, pientareilla ja kedoilla. Maaperä lajin kasvupaikoilla on yleensä hapan ja se välttää kalkkipitoisia kasvupaikkoja. Se sietää hyvin ilman epäpuhtauksia ja varsinkin raskasmetalleja. Länsi-Euroopassa metsälauha onkin runsastunut herkimpien lajien taantuessa pitkään jatkuneiden typpilaskeumien takia.

## Muuta
Metsälauha on jäkälän ja lupon ohella talviaikaan tärkeä ravinto poroille.

## Lähteet
* Saarinen, Timo: *Metsälauha*. Teoksessa *Luonnossa. Kasvit I*. Toim. Piirainen, Mikko. WSOY, Porvoo 2008, s. 60–61.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Suomen Lajitietokeskus: Metsälauha (''Avenella flexuosa'')
* Kasviatlas 2022: Metsälauhan (''Avenella flexuosa'') levinneisyys Suomessa.
* Pinkka – Lajintuntemuksen oppimisympäristö: Metsälauha (''Avenella flexuosa'')
* Valokki – nettikasvio: Metsälauha (''Deschampsia flexuosa'')
* ITIS: ''Deschampsia flexuosa'' 
* United States Department of Agriculture (USDA): ''Deschampsia flexuosa'' 
* Flora of China: ''Deschampsia flexuosa''